टेस्ट क्रिकेट की व्यूअरशिप में भी इजाफा, भारत-ऑस्ट्रेलिया सीरीज में बन रहे रिकॉर्ड
IND W vs PAK W Womens T 20 World Cup Group Match Most Watched, विमेंट टी-20 वर्ल्ड कप में भारत और पाकिस्तान के बीच ग्रुप-2 का मैच महिला क्रिकेट में सबसे ज्यादा देखे जाने वाले टी-20 मैचों में दूसरे नंबर पर रहा।
भारत और पाकिस्तान के बीच ग्रुप-2 का मैच विमेंस टी-20 वर्ल्ड कप में सबसे ज्यादा देखा गया। महिला क्रिकेट में सबसे ज्यादा देखे जाने वाले टी-20 मैचों में यह दूसरे नंबर पर रहा। वहीं, भारत और ऑस्ट्रेलिया के बीच बॉर्डर गावस्कर ट्रॉफी का पहला टेस्ट पिछले 5 सालों में भारत में सबसे ज्यादा देखे जाने वाले स्पोर्ट्स इवेंट में तीसरे नंबर पर रहा।
पिछले 5 सालों में भारत-पाकिस्तान मैच से ज्यादा व्यूअरशिप भारत और ऑस्ट्रेलिया के बीच 2020 के विमेंस टी-20 वर्ल्ड कप फाइनल को मिली थी। तब मेलबर्न क्रिकेट ग्राउंड पर हुआ फाइनल मुकाबला 90 लाख लोगों ने देखा था।
बड़े इवेंट ने बढ़ाई व्यूअरशिप 
डिजनी हॉटस्टार के स्पोर्ट्स हेड संजोग गुप्ता ने कहा कि भारत-पाकिस्तान के बीच इस विमेंस टी-20 वर्ल्ड कप का ग्रुप मैच महिला क्रिकेट में टीवी पर दूसरा सबसे ज्यादा देखे जाने वाला मैच रहा। पहले नंबर पर 2020 विमेंस टी-20 वर्ल्ड कप का फाइनल था। ये दोनों ही इवेंट बड़े इवेंट्स हैं। लाइव स्पोर्ट्स में इस तरह के इवेंट्स होने से टीवी व्यूअरशिप नेचुरली बढ़ती है।
महिला क्रिकेट के सभी मैच दिखाए
स्टार ने बताया कि विमेंस टी-20 वर्ल्ड कप शुरू होने से पहले स्टार के टीवी चैनल पर भारतीय महिलाओं के सभी मैचों को लाइव दिखाया गया। ऑस्ट्रेलिया सीरीज के बाद वेस्टइंडीज और साउथ अफ्रीका से ट्राई सीरीज के मैच भी दिखाए गए। इन मैचों को टीवी पर दिखाने से व्यूअरशिप पर पॉजिटिव इम्पैक्ट हुआ।
अब भारत-इंग्लैंड टेस्ट से ही पीछे है BGT
डिजनी-हॉटस्टार के स्पोर्ट्स हेड संजोग गुप्ता ने कहा, 'टीवी पर क्रिकेट की व्यूअरशिप अब बढ़ने लगी है। भारत-ऑस्ट्रेलिया के बीच नागपुर में खेला गया पहला टेस्ट पिछले 5 सालों में सबसे ज्यादा देखे जाने वाले मुकाबलों में तीसरे नंबर पर रहा। पहले और दूसरे नंबर पर भारत और इंग्लैंड के बीच 2021 के दौरान भारत में हुए 2 टेस्ट मैच हैं। इनमें से एक डे-नाइट मुकाबला था।'
73 लाख लोगों ने देखा नागपुर टेस्ट 
बॉर्डर गावस्कर ट्रॉफी में भारत और ऑस्ट्रेलिया के बीच नागपुर टेस्ट 2018 के बाद से सबसे ज्यादा देखे जाने वाले टेस्ट में तीसरे नंबर पर रहा। इसे करीब 73 लाख (7.3 मिलियन) लोगों ने टीवी पर लाइव देखा। 2021 में भारत और इंग्लैंड के बीच हुए पहले टेस्ट मैच के मुकाबले इस मैच को 43% ज्यादा ऑडियंस ने देखा।
एशिया कप में भी बढ़ी व्यूअरशिप 
बार्क सब्सक्राइबर डाटा के अनुसार, पिछले साल IPL के शुरुआती मैचों में 30 से 35% की टीवी व्यूअरशिप घटी थी, लेकिन एशिया कप 2022 के दौरान टीवी पर 13% व्यूअरशिप बढ़ी। सितंबर में भारत-साउथ अफ्रीका सीरीज के दौरान भी 30% की व्यूअरशिप बढ़ी।
डिजनी हॉटस्टार के हेड गुप्ता ने कहा कि मार्केटिंग कैंपेन और प्रोग्रामिंग ने टीवी व्यूअरशिप को बढ़ाने में मदद की।
IPL तक लगतार बढ़ेगी रेटिंग 
गुप्ता ने बताया कि पुरुष IPL पूरा होने तक टीवी व्यु्अरशिप इसी तरह लगातार बढ़ेगी। लाइव प्रसारण, बड़े इवेंट्स होने से कई लोग इकट्ठा होकर एक साथ टीवी पर मैच देखते हैं। टीवी पर मैच देखने के दौरान फैंस लंबे समय तक जुड़े रहते हैं। टी-20 मैच जल्दी खत्म हो जाते है, इसलिए भी लोग लंबे समय तक टीवी से जुड़े रहते हैं।
टी-20 मैचों के दौरान किसी भी तरह की रुकावट नहीं होती, इससे मोबाइल स्क्रीन के मुकाबले ऑडियंस का एवरेज ड्यूरेशन भी बढ़ता है।
क्रिकेट से जुड़ी ये खबरें भी पढ़ें...
भारत-ऑस्ट्रेलिया तीसरा टेस्ट इंदौर में:यहां 2 टेस्ट खेले, दोनों भारत ने जीते; देखें होलकर स्टेडियम के आंकड़े और रिकॉर्ड
टेस्ट क्रिकेट का कारवां अब इंदौर पहुंचने वाला है जहां 1 मार्च से भारत-ऑस्ट्रेलिया के बीच खेली जा रही बॉर्डर-गावस्कर ट्रॉफी का तीसरा मुकाबला शुरू होगा। भारतीय टीम 4 मैचों की सीरीज में 2-0 की बढ़त पर है। ऐसे में टीम इंडिया इस मुकाबले को जीतकर बढ़त 3-0 करना चाहेगी। इस जीत के साथ ही भारतीय टीम वर्ल्ड टेस्ट चैंपियनशिप के फाइनल में अपनी जगह पक्की कर लेगी। पढ़ें पूरी खबर 
साउथ अफ्रीका पहली बार विमेंस टी-20 वर्ल्डकप के फाइनल में:इंग्लैंड को 6 रन से हराया; अब रविवार को ऑस्ट्रेलिया से सामना
मेजबान साउथ अफ्रीका ने विमेंस T20 वर्ल्ड कप के फाइनल में प्रवेश कर लिया है। टीम ने रोमांचक सेमीफाइनल में इंग्लैंड को 6 रन से हराया। अफ्रीका की टीम पहली बार फाइनल में पहुंची है। पढ़ें पूरी खबर 